**Molėtų rajono savivaldybės taryba**

**SPRENDIMAS**

**Dėl molėtų rajono savivaldybės tarybos 2021 m. vasario 25 d. sprendimo Nr. B1-41 „Dėl MOLĖTŲ RAJONO SAVIVALDYBĖS 2021 M. APLINKOS APSAUGOS RĖMIMO SPECIALIOSIOS PROGRAMOS PRIEMONIŲ PATVIRTINIMO“ pakeitimo**

2021 m. spalio    d. Nr.

Molėtai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Savivaldybių aplinkos apsaugos rėmimo specialiosios programos įstatymo 4 straipsnio 1 dalies 1 punktu, atsižvelgdama į lėšų poreikį finansuoti tam tikras priemones bei siekdama tinkamai ir efektyviai panaudoti Molėtų rajono savivaldybės 2021 m. aplinkos apsaugos rėmimo specialiosios programos lėšas, likusias įvykdžius viešuosius pirkimus,

Molėtų rajono savivaldybės taryba n u s p r e n d ž i a:

Pakeisti Molėtų rajono savivaldybės 2021 m. aplinkos apsaugos rėmimo specialiosios programos priemones, patvirtintas Molėtų rajono savivaldybės tarybos 2021 m. vasario 25 d. sprendimu Nr. B1-41 „Dėl Molėtų rajono savivaldybės 2021 m. aplinkos apsaugos rėmimo specialiosios programos priemonių patvirtinimo“:

1. Pakeisti 13.1.2 papunktį ir jį išdėstyti taip:

„13.1.2. Varninių paukščių ir mašalų gausos reguliavimas – 1026.“

2. Pakeisti 13.2 papunktį ir jį išdėstyti taip:

„13.2. Atliekų, kurių turėtojo nustatyti neįmanoma arba kuris nebeegzistuoja, tvarkymo priemonės.“

3. Pakeisti 13.2.1 papunktį ir jį išdėstyti taip:

„13.2.1. Atliekų surinkimo, transportavimo, perdirbimo, kitokio naudojimo ar šalinimo darbai – 6093.“

4. Pakeisti 13.3.1 papunktį ir jį išdėstyti taip:

„13.3.1. Aplinkos oro, paviršinio vandens, maudyklų vandens, gyvosios gamtos, elektromagnetinės akustinės taršos, erkių populiacijos monitoringas – 20438.“

5. Pakeisti 13.5.1 papunktį ir jį išdėstyti taip:

„13.5.1. Želdynų ir želdinių dendrologinė ekspertizė – 777.“

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras